Legal Document

Category: 8

Text:
39.ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 14020 της 5/9 Μαΐου 1980 (ΦΕΚ Β΄ 469) Περί αυξήσεως του ορίου ελέγχου της παρ. 2 του άρθρ. 10 του Νόμ. 968/1979. ΄Εχοντας υπόψη: 1.Τη διάταξη της παρ. 2 του άρθρ. 10 του Νόμ. 968/1979 «περί τροποποιήσεως και συμπληρώσεως των περί Ελεγκτικού Συνεδρίου διατάξεων κ.λπ.». 2.Την 22610/3.10.1979 απόφαση του Ελεγκτικού Συνεδρίου «περί αναθέσεως σε Παρέδρους και Επιτρόπους του Ελεγκτικού Συνεδρίου του ελέγχου ενίων δημοσίων διαχειρίσεων ή απολογισμών Ν.Π.Δ.Δ. και των απολογισμών των Κοινοτήτων», και 3.Την από 12.3.1980 σύμφωνη γνώμη της Ολομέλειας του Ελεγκτικού Συνεδρίου, αποφασίζουμε: 1.Αυξάνουμε το ύψος των τακτικών εσόδων των δημοσίων διαχειρίσεων (πλην Ταμειακών και Τελωνειακών) και απολογισμών των Νομικών Προσώπων Δημοσίου Δικαίου και Δήμων επί των οποίων θα διενεργείται, κατ’ εξαίρεση, ο έλεγχος από τους Παρέδρους του Ελεγκτικού Συνεδρίου στο Υπουργείο Βορείου Ελλάδος και Νομαρχία Θεσσαλονίκης και από τους Επιτρόπους του ελεγκτικού Συνεδρίου, σε 20.000.000 δραχμές για τους Παρέδρους και 10.000.000 δραχμές για τους Επιτρόπους στους λοιπούς Νομούς του Κράτους. 2.Ειδικώς ο έλεγχος των Δημοσίων διαχειρίσεων (πλην ταμειακών και Τελωνειακών χρηματικής διαχειρίσεως) και απολογισμών Ν.Π.Δ.Δ. και Δήμων προηγουμένων οικονομικών ετών, που εδρεύουν στις Περιφέρειες των ανωτέρω Παρέδρων και Επιτρόπων και δεν έχουν ελεχθεί κατά τη δημοσίευση της παρούσης αποφάσεως, ανατίθεται σ΄ αυτούς ανεξάρτητα από το ύψος των εσόδων τους. (Αντί για τις σελ. 40,347-40,354) Σελ. 40,347(α) Τεύχος ΣΤ71-Σελ. 85 Οργανισμός Ελεγκτικού Συνεδρίου 29.Α.α.39 29.Α.α.39 Οργανισμός Ελεγκτικού Συνεδρίου